

EH Bildu Nafarroa talde parlamentarioari atxikitako foru parlamentari Mikel Zabaleta Aramendia jaunak 11-25/PES-00368 galdera egin du, idatziz erantzun dakion, Arraizko saihesbidea eraikitzeko proiektuari buruz. Bada, Nafarroako Gobernuko Lurralde Kohesiorako kontseilariak hau jakinarazten du:
Zein izapide egin dira orain arte Arraizko saihesbidearen proiektuari dagokionez eta zertan da espedientea gaur egun?
Trazatu-proiektuaren idazketarako kontratu zen Proyectos de Obra Civil y Auditorías de Seguridad Viaria (PAV) enpresa, eta hiru hilabeteko exekuzio epea eman zitzaion. 
Proiektua idazteko, bilerak egin dira udalarekin eta kontzejuarekin.
Azaroaren 10ean, Nafarroako Aldizkari Ofizialean (224. zk.) argitaratu zen (https://bon.navarra.es/eu/iragarkia/-/texto/2025/224/10) NA-4230 errepidean Arraitzen saihesbidea egiteko trazatu-proiektuaren behin-behineko onespena, proiektuak eragindako ondasun eta eskubideen desjabetze-espedienteari hasiera ematea eta proiektua hilabetez jendaurrean jartzea agintzen zuena, ukitutako ondasun eta eskubideen ondorioetarako eta ingurumen-inpaktuaren ebaluazioaren ondorioetarako.
Zer izapide daude egiteke eta zer epe aurreikusten du departamentuak Arraizko saihesbidea eraikitzeko proiektua amaitzeko?
Jendaurreko informazioaren izapidea amaitu, eta alegazioak aztertuta, eraikuntza-proiektua idatziko da. 
Eraikuntza-proiektua onetsi ondoren, zer aurreikuspen darabil departamentuak proiektua gauzatzeko?
Proiektua behin betiko onetsita, obraren exekuzioa aurrekontu-baliabideen mende egonen da.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2025eko azaroaren 10ean
Lurralde Kohesiorako kontseilaria: Óscar Chivite Cornago
Orrialdea: 2/2

